2018-11-05

Pressemeddelelse

**Engcon tilter nu automatisk med Trimble – øget effektivitet**

**Engcon har sammen med Trimble, producent af maskinstyringssystemer, udviklet en funktion, der gør, at redskabet automatisk holder den rette hældning. Det betyder, at maskinføreren kun skal tænke på at holde rette højde og rotationsniveau. Med den funktion bliver arbejdet endnu mere effektivt.**

Trimble og Engcon har i mange år arbejdet på at integrere og drage fordel af hinandens produkter og egenskaber. De seneste år har kunderne kunnet anvende Engcons Positioning System (ePS) sammen med Trimbles maskinstyringssystem Earthworks. Det har betydet, at føreren bliver vejledt, samtidig med at skovlens nøjagtige position vises på skærmen i kabinen.

Nu tager virksomhederne næste skridt i samarbejdet, ved at Trimble nu tilbyder automatisk tiltfunktion på Engcons tiltrotatorer fra EC209 og opefter, med ePS rotationscensor og DC2 styresystem i kombination med deres maskinstyringssytem Earthworks, som omfatter GS5x0-sensorer og softwareversion v1.7.0. eller nyere. For at vejledningen og den automatiske styring kan lade sig gøre, kræver Trimble, at kunderne har det rette antal licenser.

– Samarbejdet med Engcon har fungeret rigtig godt, og arbejdet med den automatiske tiltfunktion er et meget vellykket projekt, siger Fredrik Eklind, Product Manager Machine Control, Civil Engineering and Construction Division hos Trimble.

– Markedets krav til produktivitet, effektivitet og automatisering i entreprenørbranchen er stigende, og ved at kombinere både tiltrotator og maskinstyringssystem i en automatisk tiltfunktion vil vi ikke kun opleve en effekt på markedets ønsker, men også større komfort for maskinoperatørerne, siger Fredrik Eklind.

**Integration af DC2 skaber nye muligheder**

En anden funktion, som kunden får med kombinationen af engcon og Trimble, er, at Engcons styresystem DC2 vil kunne downloades direkte på Trimbles android-skærm via Trimble App Central. Det betyder, at man kan få fjernsupport direkte via den store Trimble-skærm og maskinstyringssystemets internetforbindelse. Dermed bliver DC2 helt uafhængig af, hvilken type telefon kunden har.

– Dette er et stort skridt i retning af at blive uafhængig af platform, og Trimble har været meget lydhøre i udviklingsarbejdet, siger Peter Huczkowsky, udviklingsansvarlig for Engcons styresystem og den, der har ledet projektet sammen med Trimble.

Den automatiske tiltfunktion ventes at være klar til levering fra midten af november.

**Systemkrav til automatisk tiltfunktion med engcons og Trimbles produkter:**

Trimbles maskinstyringssystem:
Earthworks med GS5x0-sensorer og softwareversion v1.7.0. eller nyere. Tidligere hybridsystemer understøttes ikke

Engcons tiltrotatorer:
Alle tiltrotatormodeller fra EC209 og opefter med ePS rotationssensor og DC2 styresystem.

**Kontakt:**
Sten Strömgren, engcon Group | +46 [0]70 529 96 32

**For spørgsmål angående Trimble:**Fredrik EklindMobil +46 72 08 39 559E-mail fredrik\_eklind@trimble.com

**For spørgsmål angående engcon:**
Peter Huczkowsky
CIO & Head of Development Control Systems
Mobil +46 70 529 96 07
E-mail peter.huczkowsky@engcon.com